
Parlamentul României

Camera Deputaţilor

	Comisia pentru apărare, ordine

publică şi siguranţă naţională

Nr.32/528/2009

	Bucureşti, 21.10.2009
                                            Pl. x. 447/2009



RAPORT 
asupra propunerii legislative pentru modificarea art.55 din Legea nr.346/2006 privind organizarea şi funcţionarea Ministerului Apărării
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu propunerea legislativă pentru modificarea art.55 din Legea nr.346/2006 privind organizarea şi funcţionarea Ministerului Apărării, trimisă cu adresa nr. Pl.x. 447 din 12 octombrie 2009 şi înregistrată cu nr.32/528 din 13.10.2009.





Consiliul Legislativ, cu nr. 1137/06.10.2009, a avizat favorabil această propunere legislativă.


Propunerea legislativă are ca obiect de reglementare modificarea şi completarea Legii nr. 346/2006 privind organizarea şi funcţionarea Ministerului Apărării, în sensul stabilirii bugetului anual al ministerului la un prag minim de 2% din produsul intern brut.
 2. Propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul lt.-col.Paul Nenciu, consilier juridic în cadrul Direcţiei pentru Relaţia cu Parlamentul şi Asistenţă Juridică a Ministerului Apărării Naţionale şi domnul Nicolae Dincă, şef serviciu în cadrul Ministerului Finanţelor Publice. 
La şedinţa Comisiei au fost prezenţi 22 deputaţi din totalul de 24 membri ai acesteia.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 lit. j) din Regulamentul Camerei Deputaţilor, republicat, Camera Deputaţilor este prima Cameră sesizată.



În urma dezbaterii, în şedinţa din 20 octombrie 2009, cu 15 voturi pentru şi 7 abţineri, Comisia propune Plenului Camerei Deputaţilor adoptarea cu modificări a acestei propuneri legislative.
Amendamente  admise
	Nrcrt
	Text act normativ de bază
Legea nr. 346/2006
	Text propunere legislativă
	Text propus de comisie
(autorul amendamentelor)
	Motivarea amendamentelor

propuse

	1. 1
	   ---------
	LEGE 

pentru modificarea art. 55 din Legea nr.346/2006 privind organizarea şi funcţionarea Ministerului Apărării
	Nemodificat
	

	2. 2
	 ---------- 
	Articol unic. – Articolul 55 din Legea nr. 346 din 21 iulie 2006
privind organizarea şi funcţionarea Ministerului Apărării, publicată în Monitorul Oficial al României, Partea I, nr. 654 din 28 iulie 2006, se modifică şi va avea următorul cuprins:
	Articol unic. – Articolul 55 din Legea nr. 346/2006 privind organizarea şi funcţionarea Ministerului Apărării, publicată în Monitorul Oficial al României, Partea I, nr. 654 din 28 iulie 2006, cu modificările ulterioare se modifică şi va avea următorul cuprins:
(Autor: Comisia)
	Pentru respectarea normelor de tehnică legislativă.

	3. 
	Art. 55. – Fondurile necesare desfăşurării activităţilor în Ministerul Apărării se asigură de la bugetul de stat, precum şi din alte surse legal constituite.

alin. nou
	„ Art. 55. – (1) Fondurile necesare desfăşurării activităţilor în Ministerul Apărării Naţionale se asigură de la bugetul de stat, precum şi din alte surse legal constituite.
(2) Începând cu anul 2010, bugetul anual alocat Ministerul Apărării Naţionale prin legea bugetului de stat nu poate fi mai mic de 2% din PIB.”


	„ Art. 55. – (1) Fondurile necesare desfăşurării activităţilor în Ministerul Apărării Naţionale se asigură de la bugetul de stat, precum şi din alte surse legal constituite.
(2) Începând cu anul 2010, bugetul anual alocat Ministerul Apărării Naţionale prin legea bugetului de stat nu poate fi mai mic de 2% din produsul intern brut.”
(Autor: Comisia)
	Potrivit uzanţelor din legislaţia de specialitate.  


Preşedinte, 

Costică CANACHEU
Consilier Anca-Daria Cotoc 

